Komisijas atzinums atbilstoši EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu Eiropas Parlamenta un Padomes regulai par pasažieru pārvadātāju atbildību nelaimes gadījumos uz jūras un iekšzemes ūdensceļiem ar ko groza Komisijas priekšlikumu saskaņā ar EK līguma 250. panta 2. punktu /* COM/2008/0831 galīgā redakcija - COD 2005/0241 */





[pic] | EIROPAS KOPIENU KOMISIJA | Briselē, 26.11.2008 COM(2008) 831 galīgā redakcija 2005/0241 (COD) KOMISIJAS ATZINUMS atbilstoši EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULAI par pasažieru pārvadātāju atbildību nelaimes gadījumos uz jūras un iekšzemes ūdensceļiem AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2005/0241 (COD) KOMISIJAS ATZINUMS atbilstoši EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULAI par pasažieru pārvadātāju atbildību nelaimes gadījumos uz jūras un iekšzemes ūdensceļiem (Dokuments attiecas uz EEZ) 1. Ievads EK līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmāk seko Komisijas atzinums par 19 Parlamenta ierosinātajiem grozījumiem. 2. Priekšvēsture Datums, kad priekšlikums nosūtīts Eiropas Parlamentam un Padomei (dokuments COM(2005) 592, galīgā redakcija — 2005/0241 (COD)): | 2006. gada 13. februāris | Reģionu komitejas atzinuma datums: | 2006. gada 15. jūnijs | Eiropas Ekonomikas un sociālo lietu komitejas atzinuma datums: | 2006. gada 13. septembris | Eiropas Parlamenta atzinuma datums (pirmais lasījums): | 2007. gada 25. aprīlis | Grozītā Komisijas priekšlikuma datums: | 2007. gada 22. oktobris | Kopējās nostājas pieņemšanas datums: | 2008. gada 6. jūnijs | Eiropas Parlamenta atzinuma datums (otrais lasījums): | 2008. gada 24. septembris | 3. Priekšlikuma mērķis Priekšlikuma mērķis ir radīt saskaņotu juridisku pamatu, ar kuru nosaka tiesības un pienākumus visiem pārvadātājiem un kuģu pasažieriem neatkarīgi no viņu izvēlētā maršruta. Lai nodrošinātu ne vien taisnīgāku kompensācijas sistēmu, bet arī uzlabotu nelaimes gadījumu novēršanas iespējas, šādas saskaņošanas vērienam jābūt pietiekami plašam. ES tiesību aktos jāiestrādā ar Starptautiskās Jūrniecības organizācijas gādību pieņemtais 2002. gada protokols, kas pievienots 1974. gada Atēnu Konvencijai par pasažieru un viņu bagāžas pārvadājumiem pa jūru (turpmāk "Atēnu konvencija"). Atēnu konvencija ir mūsdienīgs dokuments, ar kuru skaidri definētas pasažieru un pārvadātāju tiesības. Ar to paredz atbildības režīmu kaitējuma atlīdzināšanai pēc kuģu satiksmes negadījuma, kurā pārvadātājs nav vainojams, nosaka pienācīgi augstus maksimālos atlīdzības apjomus, pieprasa visiem pārvadātājiem iegādāties apdrošināšanas polisi un pieļauj, ka kompensācijas saņemšanas nolūkos prasītājs ar apdrošinātāju sazinās nepastarpināti. Jāatzīmē, ka līdztekus minētajai iniciatīvai dalībvalstis un Kopiena gatavojas kļūt par Atēnu Konvencijas Līgumslēdzējām pusēm[1]. Iestrādājot Kopienas tiesību aktos Atēnu konvencijas noteikumus, jāveic vairāki pielāgojumi. - Atēnu konvencija attiecas tikai uz starptautisko jūras transportu. Komisija ierosina tās noteikumus attiecināt arī uz kabotāžu (jūras transports vienas dalībvalsts robežās) un uz iekšējo ūdensceļu transportu. - Lai no saskaņošanas labumu gūtu gan pasažieri, gan pārvadātāji, Komisija ierosina pārtraukt piemērot vienu Atēnu konvencijas noteikumu, kurš paredz, ka dalībvalsts var individuāli noteikt atlīdzības maksimālo apjomu, kas ir augstāks nekā Konvencijā paredzētais. Turklāt Komisija ir atbalstījusi grozījumu, ko Eiropas Parlaments ierosinājis pirmajā lasījumā un kas paredz, ka cietušajiem izmaksātās atlīdzības apjoms jebkurā gadījumā atbilst Atēnu konvencijā paredzētajam apjomam. Patlaban vēl ir iespējams Atēnu konvencijas vietā piemērot citu konvenciju par pārvadātāju atbildību, ar kuru saskaņā paredzot atlīdzības maksimālo kopapjomu par vienu negadījumu, samazinās katram atsevišķam cietušajam izmaksātās atlīdzības apjoms. - Jāparedz pasākums, ar kuru palielina atlīdzinājumu par kaitējumu, kas nodarīts aprīkojumam, kurš paredzēts personām ar īpašām vajadzībām. - Jāparedz pienākums veikt priekšmaksājumus. - Jāparedz pienākums informēt pasažierus par viņu tiesībām. 4. Komisijas atzinums par Eiropas Parlamenta ierosinātajiem grozījumiem 4.1. Komisijas atbalstītie grozījumi 4.1.1. Grozījumi, ko atbalsta pilnībā - 2., 7., 8., 9., 10., 12., 13., 16., 18. un 19. grozījumu atbalsta pilnībā. 4.1.2. Grozījumi, ko atbalsta daļēji - 1. grozījumu atbalsta, bet tikai daļēji. Komisija neatbalsta šā grozījuma pēdējo teikumu, no kura saprotams, ka obligātās apdrošināšanas sistēmas izveide neietekmēs spēkā esošās apdrošināšanas shēmas. Faktiski šādas obligātas apdrošināšanas sistēmas izveides sekas noteikti izjutīs individuālie operatori, kaut arī var piekrist, ka apdrošināšanas tirgus struktūru kopumā tā neietekmēs. - 3. un 17. grozījumu atbalsta, bet tikai daļēji. Komisija uzskata, ka nav reāli prasīt, lai pasažieriem sniegtā informācija būtu pilnīga; tas nozīmētu, ka jādara viņiem zināmi visi spēkā esošo tiesību aktu noteikumi, arī tie, kas attiecas uz civilprocesu. Minētais 3. un 17. grozījums turklāt paredz, ka pasažieriem šī informācija jāsaņem pirms uzkāpšanas uz klāja. Ņemot vērā regulas piemērošanas jomu, tas ne vienmēr ir praktiski īstenojams. Regulu piemēro arī tad, ja līguma noslēgšanas vieta ir trešā valsts, un minētās informācijas pieejamību šādā gadījumā iespējams garantēt tikai tad, kad uzkāpšana uz klāja ir jau sākusies. - 14. grozījumu atbalsta, bet tikai daļēji. Komisija nepiekrīt, ka tiek svītrota kopējās pozīcijas 5. panta otrā daļa par atlīdzības izmaksas mehānismu teroristu uzbrukuma gadījumā. - 15. grozījumu atbalsta, bet tikai daļēji. Komisija uzskata, ka tādos gadījumos kā nepārejoša invaliditāte nav lietderīgi garantēt noteiktu minimālo priekšmaksājumu apjomu. Komisija atgādina, ka priekšmaksājumi jāveic tādos gadījumos kā nāve un miesas bojājumi, taču, lai ņemtu vērā invaliditātes iestāšanos, ir jāpiemēro invaliditātes atzīšanas procedūra, un tās aizņemtais laiks var būt nesavienojams ar priekšmaksājuma izmaksas steidzamību. 4.2. Komisijas noraidītie grozījumi - 4. grozījumu noraida, jo tas ir zaudējis nozīmi. Ar šo grozījumu joprojām atsaucas uz procedūru, kura paredz visus turpmākos Konvencijas grozījumus automātiski iestrādāt Kopienas tiesību aktos, ja vien komiteju procedūrā pieņemta Komisijas regula nenosaka citādi. Kopējā nostājā šī pieeja tika mainīta, un Komisija ir piekritusi minētajām izmaiņām. Tagad Atēnu konvencijas satvarā mainītus maksimālos atlīdzības apjomus Kopienas tiesību aktos var iestrādāt ar Komisijas regulu, kas pieņemta regulatīvajā kontroles procedūrā. Visiem pārējiem Konvencijas grozījumiem piemēro koplēmuma procedūru. - 5. grozījumu noraida, jo tas ir vispārīgs apgalvojums par Eiropas Jūras drošības aģentūras pienākumu pārskatīšanu, kurš nebūtu jāiekļauj šajā konkrētajā regulā. 5. Secinājums Atbilstoši EK līguma 250. panta 2. punktam Komisija groza savu priekšlikumu, kā norādīts iepriekš. [1] Priekšlikums Padomes Lēmumam par Eiropas Kopienas pievienošanos 2002. gada protokolam, kas pievienots 1974. gada Atēnu Konvencijai par pasažieru un viņu bagāžas pārvadājumiem pa jūru COM(2003) 375, 2003. gada 24. jūnijs. Dokuments ir pieņemšanas procesā.